સમલૈંગિકતાને ગુનો ગણતી આઈપીસીની કલમ 377 ની કાયદેસરતા અંગે સુપ્રિમ કોર્ટમાં સતત ત્રીજા દિવસે પણ સુનાવણી ચાલુ છે. કલમ 377 ને રદ કરવાની માંગ અંગે દાખલ કરાયેલ પિટીશનો પર સુપ્રિમ કોર્ટના પાંચ જજોની બંધારણીય બેચ સુનાવણી કરી રહી છે. બંધારણીય બેચમાં મુખ્ય ન્યાયાધીશ દીપક મિશ્રાની સાથે જસ્ટીસ આર એફ નરીમન, જસ્ટીસ એ એમ ખાનવિલકર, ડી વાય ચંદ્રચૂડ અને ઈન્દુ મલ્હોત્રા શામેલ છે. ગુરુવારે આ કેસમાં સુનાવણી દરમિયાન પિટીશનરના વકીલ અશોક દેસાઈએ કહ્યુ કે ભારતીય સંસ્કૃતિમાં સમલૈંગિકતા નવી નથી. વળી, જસ્ટીસ ઈન્દુ મલ્હોત્રાએ કહ્યુ કે પરિવાર અને સમાજના દબાણમાં તે (LGBT સમુદાય) ઓપોઝીટ સેક્સ સાથે લગ્ન કરવા મજબૂર થઈ જાય છે જેના કારણે તેમને બાય-સેક્સ્યુઆલિટી અને માનસિક આઘાત પહોંચે છે.